Forår, forår kom nu snart
Forår, forår kom nu snart.
Vi har ventet længe.
Vi vil ud at tumle os 
i de grønne enge. 
I de grønne enge

Plukke, plukke blomster små
røde, blå og gule.
Synge, synge forårssang
med de glade fugle.
Med de glade fugle.

Lytte, lytte til en bæk,
som i skoven synger.
Se musvitten på sin gren
over bækken gynger.
Over bækken gynger.

Summe, summe bier små
tumle ud i solen.
Kravle ind i blomster blå
og få støv på kjolen.
Og få støv på kjolen.

Himlen er så blå så blå,
dejligt solen skinner.
Luften er så frisk og let,
vi får røde kinder.
Vi får røde kinder.

Løbe, løbe rask afsted
under grønne blade.
Forårsvinden løber med
åh hvor er vi glade.
Åh hvor er vi glade.

Læs om Margrethe Marstrand i Dansk kvindebiografisk Leksikon

Børnesange
Forårssange
Margrethe Marstrand komponist
 Margrethe Marstrand forfatter